Іван Ціхан — Вікіпэдыя

# Іван Ціхан

### Зьвесткі зь Вікіпэдыі — вольнай энцыкляпэдыі.

Іван Ціхан (па-ангельску пішацца як Ivan Tikhon) (нар. 24 ліпеня 1976 году) — беларускі атлет, кідальнік молата, двухкратны чэмпіён сьвету (2003, 2005), срэбны прызэр Алімпійскіх гульняў у Атэнах (2004).

## [рэдагаваць] Біяграфія

Іван Ціхан нарадзіўся ў вёсцы Гласевічы Слонімскага раёну Гарадзенскай вобласьці. Цяпер жыве ў Горадні. Жонка Вольга таксама атлетка, займалася кіданьнем дыска. Мае сына Івана. Іван Ціхан - заслужаны майстар спорту Беларусі. Трэніруецца ў Растове (Расея) у расейскага трэнэра Сяргея Літвінава.

## [рэдагаваць] Спартовая кар'ера

Першы раз Іван Ціхан стаў чэмпіёнам сьвету ў кіданьні молата ў жніўні 2003 году на чэмпіянаце сьвету ў Парыжы, кінуўшы молат на адлегласьць 83 мэтры 3 сантымэтры.

У 2005 годзе ў Хэльсынкі заваяваў першы залаты мэдаль для Беларусі. Першыя дзьве спробы Ціхана былі няўдалыя, і ён быў на валаску ад вылёту зь фінальнай часткі спаборніцтва, але пасьля вельмі няпэўнага пачатку ён прачнуўся, і разам з другім беларусам Вадзімам Дзевятоўскім яны паказалі вынікі, якія сталі недасягальнымі для іншых удзельнікаў. Іван Ціхан усталяваў новы рэкорд чэмпіянатаў сьвету, кінуўшы молат на 83.89 мэтры. Вадзім Дзевятоўскі заваяваў срэбны мэдаль, з вынікам 82.60 мэтры.

Іван Ціхан - чэмпіён Беларусі 2005 году. На гэтым чэмпіянаце Беларусі Іван Ціхан усталяваў нацыянальны рэкорд Беларусі 86,73 мэтры, што ўсяго на адзін сантымэтар горш сусьветнага рэкорда савецкага атлета Юрыя Сядых, усталяванага ў далёкім 1986 годзе, то бок яшчэ да наступленьня эры татальнай барацьбы з допінгам.

На Алімпійскіх гульнях у Атэнах Іван Ціхан заваяваў срэбны мэдаль.

## [рэдагаваць] Асабістыя дадзеныя

- Рост - 185 см
- Вага - 105 кг
- Асабісты рэкорд (2005) - 86 м 73 см.

## [рэдагаваць] Вонкавыя спасылкі

- Іван Ціхан – чэмпіён сьвету ў кіданьні молата

Атрымана з «http://be-x-old.wikipedia.org../../../%D1%96/%D0%B2/%D0%B0/%D0%86%D0%B2%D0%B0%D0%BD_%D0%A6%D1%96%D1%85%D0%B0%D0%BD_a5a4.html»

Катэгорыя: Беларускія атлеты і атлеткі

##### Views

- Артыкул
- Гутаркі
- Бягучая вэрсія

##### Пошук

##### На іншых мовах

- Беларуская
- Deutsch
- English
- Eesti
- Suomi
- Français
- Italiano
- 日本語
- Nederlands
- ‪Norsk (bokmål)‬
- Русский
- Svenska